Το Ερευνητικό Πανεπιστημιακό Ινστιτούτο Ψυχικής Υγείας, Νευροεπιστημών και Ιατρικής Ακρίβειας «Κώστας Στεφανής» (Ε.Π.Ι.Ψ.Υ) σε συνεργασία με την ΑμΚΕ «Προαγωγή της Γνώσης στις Ψυχικές Διαταραχές» ανακοινώνει την έναρξη υποβολής αιτήσεων συμμετοχής στο **Μετεκπαιδευτικό Πρόγραμμα στη Συστημική Πολυοικογενειακή Θεραπεία** για το ακαδημαϊκό έτος 2025 -2026

**Επιστημονικά Υπεύθυνη**: **Βαλέρια Πομίνι**, Δρ. Κλινική Ψυχολόγος – Ψυχοθεραπεύτρια, Σύμβουλος Ιατρείου Οικογένειας & Ζεύγους Α' Ψυχιατρική Κλινική ΕΚΠΑ. Συν-Υπεύθυνη Προγραμμάτων Εκπαίδευσης στη Συστημική Ψυχοθεραπεία Οικογένειας και Ζεύγους - Ε.Π.Ι.Ψ.Υ.

**Υπεύθυνοι** **Kλινικής Άσκησης**

**Μίριανα Σέλακοβιτς**, Ψυχίατρος, Συστημική Ψυχοθεραπεύτρια, Επιμ. Β’ Ψυχιατρικής Κλινικής του Γ.Ν. Σισμανόγλειο

**Δημήτρης** **Γαλάνης,** Κοινωνικός Λειτουργός, Συστημικός Ψυχοθεραπευτής, Πρόεδρος της ΕΠΑΨΥ

**Συνεργάτες εκπαίδευσης**

Ρ. Γουρνέλλης, Καθηγητής Ψυχιατρικής ΕΚΠΑ, Β. Τομαράς, πρ.Αν. Καθηγητής Ψυχιατρικής ΕΚΠΑ, Α. Λεγάκη, Δρ. ψυχολόγος Α’ Ψυχιατρικής Κλινικής ΕΚΠΑ, Ζ. Πανταζή, ψυχολόγος Α’ Ψυχιατρικής Κλινικής ΕΚΠΑ, Μ.Λ. Ψαρρά, Ψυχολόγος, Β’ Ψυχιατρική Κλινική ΕΚΠΑ, Α. Πάλλη, Ψυχολόγος, ΕΠΙΨΥ, Α. Ζαρταλούδη, Αναπλ. Καθηγ. Νοσηλευτικής ΠΑΔΑ, Χρ. Λαγογιάννη, Ψυχολόγος, Α. Φερεντζάκη, Κοι. Λειτουργός, Ψυχιατρική Κλινική Γ.Ν. «Σισμανόγλειο», καθώς και Gilbert Lemmens, Καθηγητής Ψυχιατρικής Gent University, Belgium, Nele De Schryver, Ψυχίατρος, Gent University, Claudio Fuenzalida και Javier Sempere, Association of Interfamily Therapy, Elche, Spain, και άλλοι εκπαιδευτές από Ελλάδα και εξωτερικό.

**Διάρκεια:** Σεπτέμβριος 2025- Ιούλιος 2026

**Ημέρα:** Σάββατο – κάθε δυο εβδομάδες – ώρες 10.00 π.μ – 14.00 μμ

**Έναρξη:** Τέλη Σεπτεμβρίου 2025

Το πρόγραμμα θα ξεκινήσει το Σεπτέμβριο 2025 και περιλαμβάνει 20 τετράωρες εκπαιδευτικές συναντήσεις, δια ζώσης ή/και διαδικτυακά, κατά την διάρκεια των οποίων λαμβάνει χώρα επεξεργασία θεωρητικών θεμάτων, παρουσίαση και εποπτεία κλινικών περιστατικών, καθώς και άλλες ασκήσεις. Επιπλέον ώρες κλινικής άσκησης θα περιλάβουν τη συμμετοχή των εκπαιδευομένων σε συνεδρίες πολυοικογενειακής θεραπείας. Η κλινική άσκηση θα υλοποιείται αρχικά σε ομάδες οικογενειών με μέλος που παρουσίασε πρώτο ψυχωτικό επεισόδιο που θα οργανωθούν σε συνεργασία με την ΕΠΑΨΥ και την Ψυχιατρική Κλινική του Γ.Ν. Σισμανόγλειο.

**Κόστος**: Το κόστος συμμετοχής ορίζεται στα 1.600 ευρώ. Τα δίδακτρα καταβάλλονται σε 3 δόσεις : α) 600,00 ευρώ με την εγγραφή, β) 500,00 ευρώ μέχρι 30/12/2025, και γ) 500,00 μέχρι 30/4/2026.

**Σε ποιούς απευθύνεται**: Το πρόγραμμα απευθύνεται σε συστημικούς θεραπευτές και άλλους επαγγελματίες ψυχικής υγείας εργαζόμενους σε κοινοτικές δομές, κατόπιν αξιολόγησης από τους υπευθύνους του προγράμματος.

**Στόχοι και περιεχόμενο:** Στόχοι του προγράμματος είναι οι εκπαιδευόμενοι να αποκτήσουν τις θεωρητικές και πρακτικές γνώσεις σχετικά με τα κύρια μοντέλα συστημικής πολυοικογενειακής θεραπείας, τους μεθόδους και τις τεχνικές που εφαρμόζονται, την τεκμηριωμένη αποτελεσματικότητα της, τους κλινικούς πληθυσμούς στους οποίους απευθύνεται, τα πλαίσια εφαρμογής, καθώς και να εξοικειωθούν εμπειρικά με τη θεραπευτική διαδικασία της πολυοικογενειακής θεραπείας αποτελούμενοι μέλη της θεραπευτικής ομάδας σε ζωντανές συνεδρίες. Το πρόγραμμα συμπεριλαμβάνει την ανάλυση σχετικής βιβλιογραφίας (κυρίως ξενόγλωσση), την ανάλυση βιντεοσκοπημένου κλινικού υλικού και ασκήσεις πάνω σε αυτό, την κλινική πρακτική, καθώς και την διδασκαλία από ξένους έμπειρους και διακριτούς θεραπευτές πολυοικογενειακής θεραπείας.

Στόχος του προγράμματος είναι οι εκπαιδευόμενοι, μετά την ολοκλήρωση του, να είναι σε θέση να αναλάβουν ομάδες πολυοικογενειακής θεραπείας με εποπτεία.

**Προϋποθέσεις επιτυχούς ολοκλήρωσης του προγράμματος:**

Για την ολοκλήρωση του προγράμματος απαιτείται η παρακολούθηση τουλάχιστον των 4/5 των εκπαιδευτικών συναντήσεων και κλινικής πρακτικής, καθώς και την εκπόνηση γραπτής εργασίας απάνω σε θέματα σχετικά με την παρεχόμενη εκπαίδευση.

Σύμφωνα με τις προϋποθέσεις αυτές,οι εκπαιδευόμενοι θα λάβουν βεβαίωση ολοκλήρωσης του μετεκπαιδευτικού προγράμματος*.*

Η υλοποίηση του προγράμματος θα είναι εφικτή με την εγγραφή τουλάχιστον δώδεκα εκπαιδευομένων.

**Διαδικασία υποβολής αίτησης συμμετοχής**: Οι ενδιαφερόμενοι καλούνται να αποστείλουν αίτηση συμμετοχής, συνοδευόμενη από βιογραφικό σημείωμα, στο
secretar@epipsi.gr μέχρι τις 31/8/2025**.**

Η επιλογή των εκπαιδευομέων πραγματοποιείται κατόπιν αξιολόγησης.

**Πληροφορίες**: secretar@epipsi.gr